L 148/18 Den Europæiske Unions Tidende 11.6.2009 KOMMISSIONEN KOMMISSIONENS BESLUTNING af 5. juni 2009 om gennemførelse af Europa-Parlamentets og Rådets direktiv 2007/2/EF, for så vidt angår overvågning og rapportering (meddelt under nummer K(2009) 4199) (EØS-relevant tekst) (2009/442/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (Inspire) (1), særlig artikel 21, stk. 4, og ud fra følgende betragtninger: (1) — I henhold til direktiv 2007/2/EF skal medlemsstaterne overvåge gennemførelsen og anvendelsen af deres infra- strukturer for geografisk information og aflægge rapport om gennemførelsen af direktivet. (2) — For at sikre en sammenhængende fremgangsmåde ved denne overvågning og rapportering bør medlemsstaterne udarbejde en liste over de geodatasæt og geodatatjenester, som svarer til de temaer, som er anført i bilag I, II og II til direktiv 2007/2/EF, inddelt efter tema og bilag, og over de nettjenester, der er omhandlet i artikel 11, stk. 1, i direktiv 2007/2/EF, inddelt efter tjenestens art, og denne liste bør fremsendes til Kommissionen. (3) — Overvågningen bør baseres på et sæt indikatorer, der beregnes på grundlag af de oplysninger, der indsamles fra de relevante parter på de forskellige niveauer af den offentlige forvaltning. (4) — De oplysninger, der indsamles med henblik på beregning af overvågningsindikatorerne, bør forelægges for Kommissionen. 6) Resultaterne af overvågningen og rapporteringen bør forelægges for Kommissionen og gøres offentligt tilgæn- gelige. (1) EUT L 108 af 25.4.2007, s. 1. (6) — Foranstaltningerne i denne beslutning er i overensstem- melse med udtalelse fra det udvalg, der er nedsat i medfør af artikel 22 i direktiv 2007/2/EF — VEDTAGET FØLGENDE BESLUTNING: KAPITEL I ALMINDELIGE BESTEMMELSER Artikel 1 Genstand Denne beslutning fastlægger nærmere regler for medlemssta- ternes overvågning af gennemførelsen og anvendelsen af deres infrastrukturer for geografisk information og for rapportering om gennemførelsen af direktiv 2007/2/EF. Artikel 2 Bestemmelser, der er fælles for overvågning og rapportering 1. — Medlemsstaterne opstiller en liste over de geodatasæt og geodatatjenester, som svarer til de temaer, som er anført i bilag I, II og III til direktiv 2007/2/EF, inddelt efter tema og bilag, og over de nettjenester, der er omhandlet i samme direktivs artikel 11, stk. 1, inddelt efter tjenestens art. De fremsender denne liste til Kommissionen og ajourfører den årligt. 2. Medlemsstaterne benytter sig af den samordningsstruktur, der henvises til i artikel 19, stk. 2, i direktiv 2007/2/EF, til indsamling af data med henblik på overvågning og rapportering. 3. — Kontaktpunkterne i medlemsstaterne fremsender resulta- terne af overvågningen, jf. artikel 21, stk. 1, i direktiv 2007/2/EF, og rapporten, jf. samme direktivs artikel 21, stk. 2, til Kommissionen. 4. —Alle resultater af overvågningen og rapporteringen stilles til rådighed for offentligheden via internettet eller andre passende telekommunikationskanaler.